Jutir simanat uksarux 7:00 arumirjat 3:00 jayp’ukamaw qullqi utanakanx irnaqatäni sasaw jichhürux tata José Luis Paradax Panamericana rayrun arsuwiyi, jupax Qullqichäw Apnaqañ P’iqichirirakiwa.
“Ukhamawa, jutir simanat uksarux 7:00 arumirjat 3:00 jayp’ukamaw irnaqatäni, kimsaqallq pacha, ukhamat yatitäk ukhamax (paylläwinakax) churatäni” sasaw sawiyi.
Mayt’asit qullqi kutt’ayañatak juk’amp urunak utjañapatakiw Autoridad de Supervisión del Sistema Financiero (ASFI) ukankirinakar aruskipapxañapatak mayitäspa sasins sawiyarakiwa.
Jichhürkamax 3,6 waranq waranq markachiriw markaspachanx yanapt’ qullqinak katuqawayxapxi, marka irpirinakax churañ amtawiyapki uka yanapt’anaka, jichhüruw Universal yanapt’ax churañ qalltawiyata./RAR
ayr_Latn ayr_Latn ayr_Latn ayr_Latn